APSTIPRINĀTI

ar Tukuma novada Domes Īpašumu apsaimniekošanas un privatizācijas 04.03.2014. sēdes lēmumu (prot.Nr.3, 2.§.)

**Atsavināmās Tukuma novada pašvaldības kustamās mantas**

**mikroautobusa FORD TRANSIT**

**IZSOLES NOTEIKUMI**

**I. Vispārīgie noteikumi**

1. Šie noteikumi paredz kārtību, kādā organizējama pašvaldības kustamās mantas – mikroautobusa FORD TRANSIT pārdošana izsolē.

2. Izsoles noteikumi ir izstrādāti, pamatojoties uz Valsts un pašvaldību mantas atsavināšanas likumu un Tukuma novada Domes 27.02.2014. lēmumu „Par autobusa FORD TRANSIT atsavināšanu” (prot.Nr.2, 19.§).

3. Izsoles rīkošanas gadījumā izsoli organizē Tukuma novada Domes Īpašumu apsaimniekošanas un privatizācijas komisija, turpmāk tekstā – Komisija un mikroautobuss FORD TRANSIT tiks pārdots atklātā mutiskā izsolē ar augšupejošu soli.

**II. Tukuma novada pašvaldības kustamās mantas**

**mikroautobusa FORD TRANSIT raksturojums**

4. Tukuma novada pašvaldības kustamā manta - mikroautobuss (turpmāk – Mikroautobuss):

4.1. marka: FORD TRANSIT,

4.2. veids: vieglais pasažieru,

4.3. valsts reģistrācijas numurs: GR 1277,

4.4. izlaiduma gads: 1999.,

4.5. šasijas numurs: WFOHXXGBVHXJ24121 ,

4.6. krāsa: zaļa,

4.7. pašmasa: 1744 ,

4.8. pilna masa: 2810 ,

4.9. motora tips: dīzelis,

4.10. reģistrācijas apliecība: AE 0558087,

4.11.tehniskā apskate: līdz 13.11.2014,

4.12. nobraukums, km: 307000

5. Mikroutobusu var apskatīt darba dienās, par laiku iepriekš sazinoties pa mobilo tālruni: 29293781 (kontaktpersona: Kaspars Reihmanis).

**III. Izsoles veids, maksājumi**

6. **Izsoles veids:** atklāta mutiska izsole ar augšupejošu soli.

7. **Maksāšanas līdzekļi:** maksājumi ir veicami 100% *euro*.

8. **Izsoles sākumcena:**  2829,02 (divi tūkstoši astoņi simti divdesmit deviņi *euro*, 2 *centi*).

9. **Izsoles solis:**  50,00 euro (piecdesmit *euro*).

10. **Izsoles nodrošinājums:** 10% *euro* no izsoles sākumcenas, t.i., 282,90 (divi simti astoņdesmit divi *euro*, 90 *centi*).

11. **Dalības maksa:** 10,00 (desmit *euro*).

**IV. Izsoles organizēšana**

12. Pirms izsoles laikrakstā „Neatkarīgās Tukuma Ziņas”, kā arī domes mājas lapā: [www.tukums.lv](http://www.tukums.lv). un interneta vietnē [www.ss.lv](http://www.ss.lv) tiek ievietots sludinājums par Mikroautobusa pārdošanu un noteikts pieteikšanās termiņš.

13. Piesakoties vismaz vienam pretendentam tiek rīkotas izsole.

14. Komisijas noteiktajos termiņos Izsoles pretendentiem:

14.1. Tukuma novada Domes, reģistrācijas Nr.90000050975, A/S „Swedbank” norēķinu kontā: LV17HABA0001402040731, kods: HABALV22, atsevišķos maksājumos ir jāieskaita izsoles nodrošinājums un dalības maksa.

15. Izsoles dalībnieku reģistrācija tiek uzsākta ar nodrošinājuma un dalības maksas samaksai noteiktā termiņa iestāšanos.

16. Izsoles dalībniekiem, kuri vēlas reģistrēties, jāiesniedz šādi dokumenti:

16.1. izsoles dalībniekiem - juridiskām personām:

16.1.1. komersanta reģistrācijas apliecības fotokopija, uzrādot oriģinālu;

16.1.2. komersanta likumā noteiktajā kārtībā apliecināta statūtu kopija;

16.1.3. ja komersantu nepārstāv tās likumīgais pārstāvis, bet pilnvarnieks, tad iesniedzama likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu;

16.1.4. komersanta attiecīgās pārvaldes institūcijas lēmuma par Mikroautobusa pirkšanu oriģināleksemplārs;

16.1.5. kvīts par nodrošinājuma nomaksu vai internetbankas maksājuma dokuments par minētā maksājuma nomaksu ar oriģinālu bankas spiedogu un atbildīgās personas parakstu;

16.1.6. kvīts par dalības maksas nomaksu vai internetbankas maksājuma dokuments par minētā maksājuma nomaksu ar oriģinālu bankas spiedogu un atbildīgās personas parakstu.

16.2. izsoles dalībniekiem - fiziskām personām:

16.2.1. pases fotokopija, uzrādot pases oriģinālu;

16.2.2. ja fizisku personu pārstāv tās pilnvarnieks, tad notariālā kārtībā apliecināta pilnvara (oriģināleksemplārs) un pilnvarnieka pases kopija, uzrādot pases oriģinālu;

16.2.3. kvīts par nodrošinājuma samaksu vai internetbankas maksājuma dokuments par minētā maksājuma nomaksu ar oriģinālu bankas spiedogu un atbildīgās personas parakstu;

16.2.4. kvīts par dalības maksas nomaksu vai internetbankas maksājuma dokuments par minētā maksājuma nomaksu ar oriģinālu bankas spiedogu un atbildīgās personas parakstu.

17. Izsoles dalībniekus reģistrē Tukuma novada Domes 315.kabinetā darba laikā.

18. Izsoles dalībnieki tiek reģistrēti protokolā, ierakstot šādas ziņas:

18.1. kārtas numurs;

18.2. vārds un uzvārds vai juridiskās personas pilns nosaukums;

18.3. personas kods vai reģistrācijas apliecības numurs;

18.4. dzīvesvietas vai juridiskā adrese.

19. Izsoles dalībnieki tiek reģistrēti, ja ir izpildījuši šo noteikumu 16.punkta prasības, t.i., noteiktajā termiņā ir iesnieguši visus nepieciešamos dokumentus.

20. Mikroautobusaizsole notiek Tukuma novada Domē, Tukuma novada pašvaldības Sēžu zālē, Talsu ielā 4, Tukumā, **2014.gada 18.martā, plkst.14.00.**

21. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.

22. Izsole notiek, ja uz izsoli ierodas ne mazāk kā 1 (viens) minētajā kārtībā reģistrēts izsoles dalībnieks.

23. Ja uz izsoli ierodas tikai viens dalībnieks, notiek solīšana un Mikroautobusu piedāvā pirkt vienīgajam izsoles dalībniekam par sākumcenu, kas paaugstināta par vienu izsoles soli.

24. Izsolē starp izsoles dalībniekiem aizliegta vienošanās, skaļa uzvedība un citāda veida uzvedība, kas varētu iespaidot izsoles rezultātus un gaitu.

**V. Izsoles norise**

25. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

26. Ja izsoles dalībnieks vai viņa pilnvarotā persona izsoles telpā nevar uzrādīt pasi, izsoles dalībnieks skaitās, neieradies uz izsoli.

27. Solīšana notiek pa vienam izsoles solim.

28. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu.

Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

29. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

30. Par izsoles uzvarētāju kļūst tas dalībnieks, kurš ir nosolījis visaugstāko cenu.

31. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

32. Izsoles komisija apstiprina izsoles protokolu, par ko tiek paziņots izsoles uzvarētājam.

33. Izsoles uzvarētājam, atrēķinot samaksāto nodrošinājumu, 10 (desmit) kalendāro dienu laikā pēc izraksta par izsoles rezultātiem saņemšanas, jāsamaksā piedāvātā summa par nosolīto nekustamo īpašumu pilnā apmērā.

34. Izsoles uzvarētāja samaksātais nodrošinājums tiek ieskaitīts Pirkuma līguma līgumcenā, bet gadījumā, ja izsoles uzvarētājs 10 (desmit) kalendāro dienu laikā neveic 33. punktā noteikto maksājumu, nodrošinājums tiek zaudēts par labu Tukuma novada Domei.

35. Pēc 33.punktā noteiktā maksājuma samaksas izsoles rezultāti tiek apstiprināti Tukuma novada Domes sēdē.

36. Pirkuma līgums ar izsoles uzvarētāju tiek noslēgts 5 (piecu) darba dienu laikā pēc izsoles rezultātu apstiprināšanas Domes sēdē.

37. Pēc Pirkuma līguma noslēgšanas, parakstot pieņemšanas un nodošanas aktu, kustamais īpašums tiek nodots izsoles uzvarētājam īpašumā.

38. Īpašuma tiesības uz kustamo mantu izsoles uzvarētājam pāriet pēc visas Pirkuma līgumā noteiktās pirkuma maksas samaksas.

39. Ja izsoles uzvarētājs neveic nosolītās cenas samaksu šo noteikumu 34.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas pārsolītājam izsoles dalībniekam.

40. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu.

41.Gadījumā, ja arī pārsolītais izsoles dalībnieks neizmanto viņam 39.punktā piešķirtās tiesības, izsole atzīstama par nenotikušu.

42.Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

43.Sūdzības par Izsoles rīkotāja darbībām iesniedzamas Tukuma novada Domē līdz izsoles rezultātu apstiprināšanas dienai.